
PRAEFANDA. 

Ea  actio  multiplex,  cujus  ministerio  cibi 
accepti  concoquuntur,  ad  valetudinem  se¬ 
cundam  plurimum  operae  confert.  Haud 
sane  inter  vitales  habetur,  quippe  qua  per¬ 
quam  languente,  vita  diu  conservari  po¬ 
test  :  tam  arcto  tamen  nexu  ventriculus,  ali- 
aeque  partes  cibo  concoquendo  dicatae,  cum 
cerebro,  imo  vero  cum  omnibus  aliis  visceri¬ 
bus  committuntur,  ut  actio  concoctrix  inci¬ 
tata  caeteras  incitet,  sedata  sedet,  abnormis 
turbet,  mutata  mutet.  Quo  perspecto,  et 
summos  medicinae  honores  ambiturus,  Dys - 

pepsiam  argumento  selegi,  de  quo  pauca  li¬ 
teris  mandarem — non  in  animo  est  omnia 
vitia  ipsius  ventriculi,  partiumve  vicinarum, 
quae  cibi  concoctionem  laedant,  perscrutari : 
neque  enim  limites  angusti,  quibus  contine¬ 
or,  nec  consilium  initum  campum  tam  late 
patentem  explorare  sinit.  Istis  igitur  vitiis 
praetermissis,  quam  brevissime  de  Dyspepsia 
Atonica,  nimirum,  ventriculi  fibris  motricibus 
et  arteriis  secretricibus  imbecillis  orta,  dispu¬ 
tabo.  Hanc  vero  ad  Classem  Neuroses, 
Ordinemque  Adynamiae,  relatam  ita  Cul- 
lenus  definivit :  “  Anorexia,  nausea,  vo- 
“  mitus,  inflatio,  ructus,  ruminatio,  cardial- 
“  gia,  gastrodynia,  pauciora  saltem,  vel  plu- 
“  ra  horum  simul  concurrentia*  plerumque 
“  cum  alvo  adstricta  et  sine  alio  vel  ventri- 

/,  -  •  >  -.m  ...  r  r  ...  .  ri.  .-r  ■' 

“  culi  ipsius  vel  aliarum  partium  morbo.” 

■  ■liilt  OjO&J.OIQ  mBD  p 

Xr  A. 

DE  SIGNIS. 

Morbus  propositus  non  omnes  iisdem  im¬ 
plicat  malis  :  longe  saepius  tamen  hisce  de- 

nunciatur  signis.  Dolor  ventriculi  frequen¬ 
ter  acutus  sensus,  quasi  angoris  ad  fauces 
relati,  et  cibi  fastidium'  cruciant.  Vires  la- 
buntur  ;  acor  ventriculi  inflatio,  ructus, 
nausea  et  vomitus  pituitae  acidae,  modo  bi¬ 
liosae  naturae,  exercent.  Cibi  crudi  saepe 
in  fauces  relabuntur  ;  sapore  admodum 
injucundo  aegrum  affecturi,  praesertim  ma¬ 
ne.  Anhelitus  porro  non  raro  vehemen¬ 
ter  foetet,  ingestis  nimirum  fermentes¬ 
centibus  aut  putribus.  Ardoris  sensus, 
circa  cardiam ,  qui  cardialgia  apud  medicos 
vocatur,  saepe  torquet :  dolorque  ventriculi 
manu  premente  potius  levatus  quam  exas¬ 
peratus  aliquando  quaesitissimus  accedit  ; 
scilicet,  gastrodynia.  Non  semper  cibi  fas¬ 
tidiuntur  ;  contra,  persaepe  homo  solito  est 
edacior.  Alvus  fere  pigerrima  est :  nonnun- 
quam  profecto  fluit. 

Quinetiam,  tam  intimo  consensu  ventri¬ 
culus  cum  cerebro,  corde,  summa  cute  aliis¬ 
que  partibus  sociatur,  ut  quam  plurimae  no¬ 
tae  Dyspepsiam  insigniant,  jure  nervosae  ap- 

pellandae.  Hujusmodi  sunt  capitis  dolor, 
vertigo,  mens  demissa,  futuri  pavida ;  sensus 
calvariae  ferramento  perterebratae,  qui  cla¬ 
vus  hystericus  nominari  solet :  aures  sonan¬ 
tes,  oculi  languentes,  et  caligantes,  nonnun- 
quam  sane  amaurosis  ipsa,  pupillis  patenti¬ 
bus  nec  luce  coarctatis.  Subinde  mens  du¬ 
plici  imagine  rei  objectae  cujus  vis  luditur. 
Vultus  fere  pallet,  nonnunquam  rubet,  maxi- 
meque,  cibo  jam  accepto  :  cutis  summa  mo¬ 
do  aret,  alias  gelido  diffluit  sudore,  invicem- 
que  modo  friget,  modo  exardet,  manusque 
et  pedes  perquam  frigent.  Arteriae  move¬ 
ri  solent  exiliter,  citius  quam  fert  natura,  et 
imparibus  intervallis  :  cor  simul  frequenter 
palpitat ;  et  interdum  anima  pene  defectura 
esse  videtur.  Lingua  et  fauces  plerumque 
arent :  illa  sorde  equidem  viscida,  alba,  fla¬ 
va,  aut  fusca  saepe  foedatur.  Uvula  et  pa¬ 
latum  molle  flaccere  consuerunt.  Urina  red¬ 
ditur  interdum  pallida,  modo  rufa  et  crassa. 
Noctu  aeger  persaepe  vigilat ;  aut  si  dormiat, 
somniis  diris  exagitatus,  derepente  excita¬ 
tam  gravitatis  sensu  circa  praecordia  simul 

oppressus,  aliquando  impatibili,  qualis  incu¬ 
bus  apud  medicos  vocatur.  Piget  aegrum 
ambulare,  aut  minimam  animi  corporisve 
actionem  subire. 

•  :/o  ,  i?-.  ; ^ i  =  o > i • 

Signa  supra  comprehensa  Dyspepsiam  de¬ 
nuntiare  consuerunt ;  quae  tamen,  haud  se¬ 
cus  atque  alii  morbi  a  causis  plurimis  muta¬ 
tur  et  regitur ;  veluti,  ratione  aetatis,  coeli 
et  tempestatum,  et  quae  sunt  hujusmodi. 
Euro  spirante,  Dyspepticus  valde  perturba- 
tur,  angitur  inquietudine,  doloribus  vagis, 
artuum  torpore ;  imo  vero  tremore,  et  ner- 
vorem  distentione.  ,  b 
■V' n)  lnmig  *toi>  ;  giUBvioini  Hifdri;,  - 
<  ?  ri  snoq  jsmniB  irnibTotm  ;  !pM> 

DE  FINIB  US. 

* : *•  • l'-  /  mshiu r oIyios  tellr 

Jam  notavi  morbum,  de  quo  agimus,  vix 

unquam  perniciem  vitae  ipsi  minitari ;  di¬ 
uturnus  tamen  vires  animi  et  corporis  con¬ 
terere  et  vitam  miserrimam  reddere  potest. 
Longe  saepe  juventa  florentibus,  et  temper - 
amento ,  quod  vocatur,  sanguineo  praeditis 


6 


DE  DYSPEPSIA. 


contingit ;  annisque  increscentibus  sensim 
mitescit,  demum  abiturus.  Quod  si  cor¬ 
poris  indoles  aliaeque  causae  huc  operam 
collocent.  Dyspepsia  aliorum  morborum  ge¬ 
nitrix  fieri  potest ;  certeve  in  eos  desinere  : 
quales  sunt,  scirrhus  pylori ,  aut  cardiae ,  to- 
tiusve  ventriculi,  hypochondriasis  et  melan¬ 
cholia.  Quantum  usu  et  experientia  doc¬ 
tus  inter  aegros  curandos,  aut  libris  aucto¬ 
rum  perlectis,  comperire  potui,  hic  morbus 
ipse  per  se  mortem  vix  unquam  intulit. 

o&on  .  ftni 

DE  DIAGNOSI. 

Duo  genera  valetudinis  adversae,  nimi¬ 
rum  hypochondriasis  et  scirrhus  pylori  quo¬ 
dammodo  Dyspepsiam  simulant,  quae  tamen 
ab  iis,  ni  fallor,  discerni  potest.  Hypochon¬ 
driacis  atra  bile  imbutos,  et  mediam  aeta- 
tem  transgressos  aggredi  sensimque  ingra- 
vascere  solet :  contra,  Dyspepsiae  est  sangui¬ 
nea  indole  praeditos,  adolescentes,  nec  raro 
arthriticos ) invadere;  annisque  increscentibus 

mitescere.  Quinetiam,  illa  implicito  con¬ 
tingit  mens  futuri  pavida,  tristis,  severa,  sus¬ 
picax  et  superstitioni  dedita.  Quem  tor¬ 
quet  scirrhus  pylori ,  ei  accidunt  plura  ma¬ 
la,  praeter  cibi  male  concocti  notas  :  nimi- 

i  f  C  * 

Ili  i 

rum,  dolor  acutus  manu  premente  exacer¬ 
batus  et  ardoris  sensus  circa  os  inferius  ven¬ 
triculi  ;  vomitus  hora  circiter,  vel  sesqui 
hora  post  cibum  sumptum  superventurus, 
alvus  tardissima  et  macies.  Paulo  postea, 
tuber  durum  manu  admota  sentitur,  modo 
aliquanto  infra  cartilaginem  ensiformem ; 
alias,  circa  umbilicum  aut  pubem.  De¬ 
mum,  carcinomate  accedente,  haec  mala  om¬ 
nia  ingravescunt ;  febres  hectica  macerare 
coepit,  atque  sordes  putrissima  et  subatra 
evomitur  et  dejicitur.  Scire  quoque  licet, 
hanc  valetudinem  diram  leucophlegmaticos 
et  seniores  adoriri.  Quibus  perspectis,  diju¬ 
dicare  licebit. 

r"%  V  ;  : i,  f 

DE  CAUSIS  ABDITIS. 


Causae  morborum  abditae  sunt,  quae  cor¬ 
pora  iis  subeundis  aptant ;  vel  ad  eos  pro¬ 
clivia  reddunt :  quae  tamen  diu,  imo  vero 
per  vitam  integram,  citra  morbos  ipsos  pro¬ 
deuntes,  subesse  possunt,  nisi  aliae  causae, 


scilicet,  excitantes,  adhibeantur.  Illae  abdi¬ 


tae  vocantur,  quod  corpori  inhaerere  solent : 
hae  contra  exterae  eidem  tere  admoventur. 
Opportuniores  esse  consuerunt,  tempera¬ 
mento  sanguineo  donati,  indole  arthritica 
praediti,  necdum  aetatem  mediam  transgres- 
si.  JNIemo  rei  medicae  peritus  ignorat  po- 


clagra ,  calculo  urinae,  et  asthmate  contortos 
nunquam  non  plus  minus  ve  concoctione 
prava  ciborum,  nempe  malis  Dyspepsiae 
propriis  cruciari :  isti  vero  morbi  sanguineos 

fere  aggrediuntur.  Usuque  didicimus  ip- 

UwbflTi  .  .  •  -i  ,  , 

sam  Dyspepsiam  usdem  haud  stipatam  san¬ 


. 


guineos  quoque  prae  aliis  affectare.  Cur 
juniores  potissimum  adoriatur,  minus  con¬ 
stat  ;  res  ipsa  notissima  est. 

DE  CAUSIS  EXCITANTIBUS , 


Causae  hujus  morbi  excitantes  sunt, 
quaecunque  ventriculum  ipsum  recta  infir¬ 
ment  ;  aut  vires  corporis  universi  labefaci¬ 
ant,  et  inde  actionem  concoctricem  lae- 
dant. 


K, 


iWr,  •  /  • 

Illuc  pertinent  condita  omnia,  aromata , 

salsamenta,  herbae  narcoticae,  satietas,  ebrie- 

•'  •  •  5  '  I  *  -  M  >  *  *  ••  ili*  L  ;  1  r  I  !>  ?*  7. J  /  ‘ 

tas,  et  medicamenta,  quae  vomitum  et  dejec¬ 
tionem  movent,  crebrius  adhibita.  Huc 
vero,  ignavia,  concubitus  nimius,  studium 
literarum  acrius,  motus  animi  sedatrices,  coe- 
lum  humidum  et  morbi  priores.  De  harum 
praecipuis  paucis  disserendum. 


Ex  conditis,  cibi  capsici  annui  fructu  im¬ 
buti  potissimum  digni  sunt  notatu :  ventri¬ 
culus  hoc  aliisque  similibus  praeter  modum 
et  saepius  incitatus,  denuo  torpet  et  resolvi¬ 
tur.  Inter  narcotica ,  quae  Dyspepsiam  gig- 

nere  solent,  recensenda  sunt  opium ,  folia  ne- 
cotianae  tabaci ,  baccae  coffeae ,  folia  thea  offici- 
nalis.  Dubitandum  sane,  quomodo  aut  quo¬ 
usque  cojfea,  et  thea  noceant :  verisimile  est, 
has  ventriculi  robur  conterere,  minus  ob  pro¬ 
priam  ipsarum  facultatem,  quam  ob  copiam 
insignem  aquae  ferventis,  qua  mistae  ingur¬ 
gitantur. 

-irarrrnoa  9upo9  fJnoiJgrt£l  nimstiB  lo  >.j bi<x> 

Satietas,  duplici  ratione  ventriculum  de¬ 
bilitat  :  nimirum,  ipsa  moles  amplior  inges¬ 
ti  cibi,  vel  potus,  qualiscunque  sit,  fibras 
motrices  ultra  debitum  distendit,  eoque  in¬ 
firmat  :  deinde  ingesta  quoque  actione  pro¬ 
pria  persaepe  ventriculum  gravant.  Quan¬ 
tum  operae  potus  omnigeni  meraciores  ad 
ejus  fibras  et  arterias  sedandas  conferant, 
res  est  pariter  medicis  et  vulgo  notissima. 

I  U  1  ilJiOOO&jUOO  Ili  '1>I  i  i  ii 

Vomitus  et  alvi  dejectio  crebrior  quam- 
plurimum  ventriculi  vires  resolvunt :  nec 
ratio  obscura.  Medicamenta  enim,  quae  ven¬ 
triculum  alvumque  solicitant,  incitamento 
sunt  perinsigni:  satisque  constat  imbecil- 

litatem  et  pigritiem  incitationi  nimiae  sem- 
per  supervenire.  Usu  docemur  eos,  qui  sae¬ 
pe  alvum,  medicamentis  sumptis,  movent, 
demum  suetos  iisdem  carere  non  posse. 
Giiegoiiius  noster  quoque  inter  praelegen¬ 
dum  docet  vix  amplius  semel  vomitum  Dys - 
pepticis  arte  ciendum,  ne  exinde  vires  ven¬ 
triculi  dilabantur.  Ignavia  facit,  ut  motus 
cordis  et  arteriam  langueat,  eoque  secernen¬ 
da  minus  secernantur,  et  excernenda  minus 
excernantur.  Hinc  ventriculi  quoque  ar¬ 
teriis  secretricibus  sedatis,  ignavia  succum 
ejus  proprium  imminuit,  et  forsitan  vi¬ 
tiat.  Concubitus  nimius  morbum  propo¬ 
situm  infert,  partim  robore  totius  corporis 
minuendo ;  partim  etiam  ipso  ventriculo 
recta  labefaciendo,  prae  miro  consensu,  quo 
gignendi  et  cibi  concoquendi  instrumenta 
invicem  consoceantur. 

f  ,  s 

XiSUj  \ ;  lOJjriOTj  iaiuopjb  f/ is  Is  aUJXfXKV/ 

Uti  ignavia,  ita  quoque  studium  litera- 
rum  acrius,  et  negotia  vel  officia,  quae  ho¬ 
mines  diu  sedere  et  quiescere  cogunt,  mor¬ 
bo,  quem  prosequor,  excitando  sunt  habilia  : 

non  solum  enim  corpus  motu  privatum  ha- 
bescit ;  verum  etiam  mens  ejus  imperatrix 
occupata  et  exagitata  collabitur.  Hinc,  quo¬ 
tidie  diu  legere,  lucubrare  aut  scribere  soliti, 
porro,  sutores,  sarcinatores  aliique  artifices 
haud  raro  mala  concoctione  aegrotant.  Nec 
vero  intempestive  ambulare  aut  moveri  bo¬ 
num  est :  quies  jam  ingesti  cibi  concoctio¬ 
nem  juvat ;  id  quod  experimenta  (audi  prae¬ 
lectiones  Curreii  apud  valetudinarum  Gui- 
dianum  de  medicina  practica  institutas)  docu¬ 
erunt.  De  motibus  animi  sedantibus,  velu- 
ti,  moerore,  timore,  coelo  humido  et  frigido, 
morbisque  praegressis,  uti,  diarrhoea ,  dysen¬ 
teria  et  febribus,  &c„  longo  sermone  disputare 
non  opus  est :  nemo  medicorum  ignorat  haec 
omnia  crebro  Dyspepsiam  peperisse  :  nec  la¬ 
tet  ratio,  qua  eandem  moliuntur.  Denique, 
probabile  est  partem  vagam  nervi  octavi  lae¬ 
sam  interdum  eandem  induxisse;  experimen¬ 
to  enim  constat,  istis  nervis  persectis,  ven¬ 
triculum  officio  exequendo  ineptum  fieri, 

DE  CM  L7S,4  CONTINENTE . 

Causa  continens  hujus  morbi  est,  “  infir- 
“  mitas  fibrarum  motricium  et  arteriarum 
“  secretricium  ventricub.”  Hae  imbecillae 
succum  concoctorem  parciorem  aequo,  et 
saepe  vitiosum,  secernunt ;  quo  fit  ut  cibus 
non  in  chymum  idoneum  vertatur  :  illae  de¬ 
bilitatae  efficiunt,  ut  cibus  iste  crudus  justo 
diutius  ventriculo  inhaereat :  qui  ideo  fer¬ 
mentescit  :  unde,  genitis  acido  carbmico , 
et  acetico  abisque  acribus,  recta  nascuntur 
pleraque  signorum  Dyspepsiae ;  scibcet,  in¬ 
flatio,  ructus,  gastrodynia ,  cardialgia,  &c.  &c. 

'■1  •»..«»  •  -  >r-  i  -  *m,v  >C\  i  \  ■  c!-}V}  d’ amo 

/•M»»»  ■/■{  f  •!(!*'  r.  v  r: fi  t  ,  ■  :  5,1  :*l  )<>! 

DE  MEDENDI  RATIONE. 

r:  »-  '  t  ^  •  urffiim-) nflibvr«*Jm uib» 

Tria  consilia  exequenda  hujus  valetudinis 
curationem  amplectuntur : 


Haec  autem  sunt, 

A,  Causas  excitantes  fugare  et  evitare 

B,  Signa  acerbiora  medicamentis  idoneis 
consopire. 

•  f*  i*  mijitnyaduo/o  -mmii/oir! eu pur.r.> 

C,  Causam  continentem  debellare,  nempe, 
ventriculi  vires  refocillare. 

i  ‘  I  .-'i  ircuBf-noI  BToidiw  ••  tV 

A.  Quo  causae  radicitus  subducantur, 
opus  erit  aegrum  pravos  mores  dedocere  : 
quod  si  vino,  gulae,  libidini  se  dedere  con¬ 
sueverit,  medici  est  eum  admonere,  ne  vale¬ 
tudinem  secundam  redituram,  istis  non  ab¬ 
legatis,  speret.  Urbanos  oportebit  angipor¬ 
tis,  aurisque  malis  et  fumo  relictis,  rus  adire, 
Joveque  puro  et  salubri  perfrui ;  modo  res 
familiaris  sinat.  Si  qua  de  causa  mens 
solicita  angatur,  coelum  mutandum,  a 
solitudine  et  negotiis  gravioribus  absti¬ 
nendum  ;  quo  aeger  minus  curas  contem¬ 
pletur.  Quotidie,  citra  fatigationem  et 
sudorem,  ambulare  aut  equitare  juvabit :  et 
quoniam  aer  humidus  et  frigidus,  cutis  hali¬ 
tu  supprimendo,  ventriculi  actionem  admo- 

dum  gravat  et  impedit,  aegrum  decebit, 
quam  minime  se  imbribus  caeloque  nubilo 
objicere,  pannoque  laneo  vestiri ;  sic  tamen 
ut  non  sudore  maceretur.  Ne  multa,  quae¬ 
cunque  noxarum  excitantium  adsit,  si  fieri 
possit,  illico  erit  tollenda. 

.OTiUejoferi  @mrr  djabrduH  • 
2?.  Quo  signa  acerbiora  leniantur,  per¬ 
magni  interest,  ut,  ineunte  hoc  morbo,  ven¬ 
triculus  et  intestinum  sorde  fermentescente, 
malorum  pene  omnium  ejus  propriorum 
fonte,  quam  primum  expediantur.  Hunc 
in  finem,  vomitus  ciendus,  ministrato  sul- 
phate  %inci.  Hoc  aliis  anteponendum,  eo 
quod  extemplo  et  penitus  citra  nauseam  diu¬ 
tinam  praegressam,  ventriculum  exonerat. 
Nec  vero  amplius  semel  vomendum,  ne  ex¬ 
inde  hoc  viscus  denuo  infirmetur.  Proxi¬ 
mum  est,  ut  alvus  probe  vacuefiat ;  ingestis 
radice  rliei  palmati ,  aloe,  salibusve  mediis 
dejectioni  inferendae  aptis  ;  semperque  fa¬ 
ciendum  ut  aegro  quotidie  alvus  rite  descen¬ 
dat. 

Quod  si  alimenti  meatu  sic,  uti  jam  retuli 
depleto,  mala  Dyspepsiae  propria  non  quies¬ 
cant,  alia  medicinae  auxilia  experiri  opus 
erit.  Si  ardoris  sensus  circa  os  superius  ven¬ 
triculi  torqueat,  quem  medici  cardialgiam 
vocant,  siquidem  acido  acetico  intus  genito 
niti  videtur,  magne siae,  ejusdem  ve  carbonati 
cedere  solet :  alvusque  simul  pigra  solvitur. 
Quod  si  haec  laxior  exerceat,  aquam  calcis 
aut  carbonas  calcis  dare  praestabit :  quorum 
utrumvis  cardialgiam  sedat,  simulque  dejec¬ 
tionem  cohibet.  Eandem  porro  consopiet 
sub-carbonas  potassae  aut  sodae  vel  aqua  su - 
percarbonatis  potassae  aut  sodae . 

Si  dolor  ventriculi,  scilicet  gastrodynia , 
cruciet,  siquidem  spasmo  continetur,  opium 
aetherque  sulphuricus  concedenda.  Interdum 
succus  concretus  hyoscyami  nigri ,  aut  conii 
maculati  opio  antecellit,  siqua  corporis  pro¬ 
prietas,  alvus  ve  tardior  afficit,  ut  hoc  minus 
conveniat.  Oxidum  etiam  bismuthi  saepe 
multum  opitulatur ;  cujus  grana  duo  vel 
tria  semel  bisve  indies  sumenda.  Accepi, 

his  remediis  minus  proficientibus,  aliquando 
hirudines  vel  emplastrum ,  e  meloe  vesicatorio 
circa  ventriculum  imposita  dolorem  leniisse: 
quibus  tamen  saepius  non  opus  esse  existimo. 

Si  ventriculi  inflatio  urgeat,  pauxillum 
aetheris  sulphurici ,  guttae  ve  paucae  cujus- 
vis  oleorum  volatilium,  illico,  ejecto  spiritu, 
levabit.  Magnesia  porro  ipsa  interdum  hoc 
signum  mitigabit,  cum  acido  nempe  carbo - 
nico  intus  sociata.  Quinetiam,  cavendum  ne 
cibi  fermentescant,  unde  nascitur  inflatio,  al¬ 
vo  rite  vacuefacta  et  acidis  concessis ;  nimi¬ 
rum,  sulphur  ico,  nitrico ,  aut  muriatico  ;  sub¬ 
inde  equidem,  acida  plantarum  juvant. 

Si  nausea  et  vomitus  perquam  crucient, 

« ingerenda  sunt  prius  carbonas  potassae  aut 
sociae  et  succus  'citri  medicae,  eo  ut  in  ven¬ 
triculo  effervescant.  Nonnunquam  opus  est 
hoc  malum  opio  et  camphora  praeceptis  con¬ 
sopire.  Vomitus  gravior  et  crebrior  profecto 
subinde  emplastrum  e  meloe  vesicatorio  admo¬ 
veri  postulat. 

c 

Si  dejectiones  albidae  et  acor  fel  intestino 
deficere  arguant,  'pilulae  hydrargyri  parce 
concedendae ;  postridieque,  mane  aqua  bi¬ 
benda  sulphate  magnesiae  imbuta,  et  infuso 
cassiae  sennae  mista.  Bis  quaque  hebdoma¬ 
da,  haecce  medicamina  danda;  et  cavendum, 
ne  diebus  interjectis  alvus  pigrescat,  prae¬ 
cepto,  si  opus  sit,  aliquanto  pilularum  ex  co¬ 
locynthide  et  myrrka . 

Quum  consuetudo  imperio  perinsigni 
omnes  actiones  corporis  humani  regit,  maxi¬ 
ma  alvi  motum  (id  quod  usu,  satis  docemur,) 
permagni  intererit,  ut  aeger  quotidie  hora 
certa  constituta  dejectum  iret :  qua  lege  rite 
servata,  longe  saepius,  modo  viscera  cibo 
concoquendo  dicata  vitiorum  integra  sint, 
et  victus  idoneus,  intestinum  medicamentis 
solicitare  non  oportebit. 

C.  Quo  vires  novae  ventriculo  concilien¬ 
tur,  innitendum  quibusdam  medicamentis, 
perpaucis  sane,  cibo  concoctu  facili,  quique 
haud  coacescat ;  et  vitae  genere  apto. 

Quod  ad  medicamina  pertinet,  quibusdam 
amaris  et  aromaticis  ex  terra  natis,  praepa¬ 
ratis  ex  ferro,  et  acido  sulphur  ico,  utendum. 
Cortex  croti  eleutheriae ,  radix  gentianae  lu¬ 
tere ,  flores  anthemidis  nobilis ,  radix  colombae , 

optima  ex  amaris  esse  videntur.  Paululum 

% 

sub-carbonatis  sodae  his  bene  adjicitur,  quo 
acor  deleatur.  Tincturae  muriatis  ferri  gut¬ 
tae  xx.  indies  bene  sumuntur,  vel  aliquan¬ 
tum  acidi  sulphurici  aromatici .  V alde  tamen 
suspicor  remedia,  quae  tonica  apud  medicos 
nominantur,  multo  pluris  aequo  aestimari ; 
imo  vero  vix  quidem  ulla  medicamina  fibras 
motrices  firmare. 

Victu  praesertim  niti  oportet.  Cibus 
praestat  opimus,  e  carnibus  praesertim  con¬ 
fectus,  concoctu  facilis,  simplex.  Hujusmodi 
est  caro  bovilla  assa  vel  elixa,  ova,  gelatina 
e  carne  vitulina,  pedibusve  vitulorum  prae¬ 
parata.  Nocebunt  fere  olus  et  legumen: 
quippe  quae  facile  fermentescunt,  et  inflatio¬ 
nem  movent.  Carnes  aut  pisces  multo  sale 
conditae,  diuque  servatae  et  duratae  fugien- 

dae ;  aegerrime  enim  concoquuntur.  Quo, 
minus  ventriculus  gravetur,  cibus  parcius 
et  crebrius  ingeri  debebit ;  qualisque  pror¬ 
sus  e  principiis  alituris  constet.  Hinc  ova 
et  gelatina  et  alia  quaedam  ejusmodi  sunt 
optima.  Panis  bis  coctus,  quali  nautae  uti 
solent,  concedendus  ;  minus  enim,  quam  al¬ 
ter  communis,  intus  coacescit.  Parce  bi¬ 
bendum  post  cibos,  ne  liquor  ventriculi,  cu¬ 
jus  est  concoquere,  tenuior  factus  minus  ad 
officium  exequendum  valeat.  Liquores  fer¬ 
ventes  omnigeni,  veluti  aqua  calida  foliis 
thece  officinalis  aut  baccis  coffece  imbuta,  de¬ 
negandi  :  quam  maxime  enim  ventriculi  ro¬ 
bur  conterunt.  Hora  circiter  ante  prandi¬ 
um,  grana  quinque  pulveris  radicis  rhei  'pal¬ 
mati  sumpta  juvabunt,  vel  si  hoc  medica¬ 
mentum  parum  conveniat,  idem  modus  ra¬ 
dicis  columbae  dandus.  Leniter  et  salutari¬ 
ter  arterias  ventriculi  secretrices  stimulat; 
et  inde,  succo  concoctore  aucto,  facit  ut  cibi 
acrius  appetantur,  et  melius  concoquantur. 
Cerevisiae  plerumque  fugi  debent,  nisi  cor¬ 
poris  proprietas,  aut  consuetudo  eosdem  con- 

cedi  desideret.  Vinum  dilutius,  maxime- 
que  Hispanicum  iis  antecellit ;  quippe  quod 
parum  acidi  tartarici ,  et  nihil  acidi  carbonici 
habet.  Si  potu  meraciori  opus  sit,  spiritus 
Galbeus  aqua  mistus  parce  bibendus.  Theae 
officinalis  foliis,  et  cqffeae  baccis  praetermis¬ 
sis,  lac  sincerum  aut  dilutum  potius  sum¬ 
endum. 


FINIS. 

